**LĒMUMS**

Liepājā

|  |  |
| --- | --- |
| 2023. gada 16. novembrī | Nr.426/12  (prot. Nr.12, 46.§) |

Par zemesgabalu Atmodas bulvārī 2A un

Turaidas ielā 2A daļu nomas līgumu

darbības termiņu pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līgumu saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.1. un 30.1. apakšpunktu, 53. un 137. punktu, izskatot biedrības “Garāžu biedrība Turaida” 2023. gada 5. oktobra iesniegumu, zemes nomas līgumus, kas 2018. gada 20. decembrī noslēgti starp Liepājas pilsētas pašvaldību un biedrību “Garāžu biedrība Turaida”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 16. oktobra priekšlikumu (sēdes protokols Nr.18) un Liepājas valstspilsētas pašvaldības domes pastāvīgās Attīstības komitejas 2023. gada 9. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Pagarināt biedrībai “Garāžu biedrība Turaida” (reģistrācijas Nr.40008280504; juridiskā adrese: Atmodas bulvāris 4-15, Liepāja) zemes nomas līgumu par zemesgabala Atmodas bulvārī 2A, Liepājā (kadastra Nr.1700 002 0289) daļas 1180 kv.m platībā un zemesgabala Turaidas ielā 2A (kadastra Nr.1700 002 0288) daļas 953 kv.m platībā iznomāšanu termiņu līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2028. gada 19. decembrim, teritorijas uzturēšanai.

2. Pilnvarot Liepājas valstspilsētas pašvaldības iestādes “Liepājas Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumos, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja biedrības “Garāžu biedrība Turaida” vainas dēļ grozījumi 2018. gada 20. decembrī noslēgtajos zemes nomas līgumos par zemesgabalu Atmodas bulvārī 2A un Turaidas ielā 2A daļu nomu netiek noslēgti viena mēneša laikā no lēmuma pieņemšanas dienas, zemesgabalu daļas atbrīvojamas.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |